wannaphong/clean_thaiwikipedia huggingface dataset:
# มิยาบิ นัตสึยากิ
มิยาบิ นัตสึยากิ  เป็นนักร้องวงเบอร์รีซ์โคโบ, Aa!, Sexy Otona Jan, Buono! เกิด 25 สิงหาคม พ.ศ. 2535 ที่ชิบะ ประเทศญี่ปุ่น

 ผลงาน 
 仔犬ダンの物語 Koinu Dan no Monogatari (Puppy DAN's story)
 Promise Land ～クローバーズの大冒険～
(Promise Land ~Clovers no Daibouken~) (Promise Land ,Clovers Adventure)
 リトル・ホスピタル (Little Hospital), on TV Tokyo
# กลุ่มภาษาบีโคล
กลุ่มภาษาบีโคล (ฟิลิปีโนและ) เป็นภาษาตระกูลออสโตรนีเซีย ใช้ในประเทศฟิลิปปินส์ โดยเฉพาะคาบสมุทรบีโคลบนเกาะลูซอน

 ไวยากรณ์ 
 สรรพนาม 
บุรุษการกสัมบูรณ์ (Absolutive)การกสัมพันธ์ (Ergative)การกกรรมตรง (Oblique)บุรษที่ 1 เอกพจน์akokosakuya, sakoบุรษที่ 2 เอกพจน์ika, kamosaimo, si-moบุรษที่ 3 เอกพจน์  siyaniyasaiyaบุรษที่ 1 พหูพจน์รวมผู้ฟังkitanyato, ta satuya, satoบุรษที่ 1 พหูพจน์ไม่รวมผู้ฟังkaminyamo, mi samuya, samuบุรษที่ 2 พหูพจน์kamo nindosaindoบุรษที่ 3 พหูพจน์sinda ninda sainda
# เพลงประกอบภาพยนตร์ซามูไรทรูปเปอร์
CD เพลงประกอบภาพยนตร์การ์ตูน ซามูไรทรูปเปอร์ ลิขสิทธิ์โดยสถานีโทรทัศน์ นาโกย่า ประเทศ ญี่ปุ่น จัดจำหน่ายโดยบริษัทคิง เรคคอร์ด ลิมิตเต็ด จำกัด โตเกียว ประเทศญี่ปุ่น แบ่งเป็นภาค T.V. และภาค OVA โดยเพลงประกอบภาพยนตร์การ์ตูนซามูไรทรูปเปอร์ ภาค T.V. ออกวางจำหน่ายไล่เลี่ยกับการออกอากาศทางสถานีโทรทัศน์นาโกย่า ซึ่งได้รับความนิยมจากคนญี่ปุ่นที่ชื่นชอบการ์ตูนเรื่องนี้ไม่แพ้กับภาพยนตร์การ์ตูนเช่นกัน

สำหรับเพลงประกอบภาพยนตร์การ์ตูนเรื่องซามูไรทรูปเปอร์นั้น ที่เป็นที่รู้จักกันอย่างดีทั่วประเทศญี่ปุ่นตลอดระยะเวลาที่ออกอากาศ ซึ่งทำให้คนญี่ปุ่นที่ชื่นชอบการ์ตูนเรื่องนี้ สามารถร้องเพลงการ์ตูนเรื่องนี้กันได้ทั่วประเทศ คือ เพลงเปิดจำนวน 2 เพลง และเพลงปิดจำนวน 2 เพลง ดังนี้

 เพลงเปิดคือ Stardust Eyes และ Samurai Heart
 เพลงปิดคือ Far Away และ Be Free

สำหรับเพลงอื่น ๆ ของภาพยนตร์การ์ตูนซามูไรทรูปเปอร์นั้น ทางบริษัทคิง เรคคอร์ด ลิมิตเต็ด จำกัด ได้จัดจำหน่ายในรูปแบบของ CD เพลงประกอบภาพยนตร์การ์ตูน ในประเทศญี่ปุ่น ดังนี้

 Soundtrack Yoroiden Samurai Trooper - Best Friend
 Soundtrack Yoroiden Samurai Trooper - Hana
 Soundtrack Yoroiden Samurai Trooper - I Jin Hen
 Soundtrack Yoroiden Samurai Trooper - Kikoutei Densetus
 Soundtrack Yoroiden Samurai Trooper - Kimi
 Soundtrack Yoroiden Samurai Trooper - Korin Den
 Soundtrack Yoroiden Samurai Trooper - Korinden Special Box
 Soundtrack Yoroiden Samurai Trooper - Sei Ren Hen
 Soundtrack Yoroiden Samurai Trooper - Suiko Den
 Soundtrack Yoroiden Samurai Trooper - Tenku Den
 Soundtrack Yoroiden Samurai Trooper - Tsuki
# ภาษากินาไรอา
ภาษากีนาไรอา อยู่ในตระกูลวิซายัน มีผู้พูดในจังหวัดอันตีเกและอีโลอีโล ประเทศฟิลิปปินส์ จากอิทธิพลของสื่อและพื้นที่ที่ใกล้เคียงกัน ผู้พูดภาษากีนาไรอาจะเข้าใจภาษาฮีลีไกโนนได้ แต่ภาษากีนาไรอาไม่ใช่สำเนียงของภาษาฮีลีไกโนน เป็นเพียงภาษาที่ใกล้เคียงกันเท่านั้น
 ไวยากรณ์ 
 สรรพนาม 
บุรุษการกสัมบูรณ์ (Absolutive-เน้นการกสัมบูรณ์ (Absolutive-ไม่เน้นการกสัมพันธ์ (Ergative-หลังการกสัมพันธ์ (Ergative-ก่อนการกกรรมตรง (Oblique)บุรษที่ 1 เอกพจน์akotakennaken, koakenkanakenบุรษที่ 2 เอกพจน์ikaw,kawtimonimo,moimokanimoบุรษที่ 3 เอกพจน์ -tananana, na anakanana, kanaบุรษที่ 1 พหูพจน์รวมผู้ฟังkitatatennaten, taatenkanatenบุรษที่ 1 พหูพจน์ไม่รวมผู้ฟังkamitamennamenamenkanamenบุรษที่ 2 พหูพจน์kamotinyoninyo, nyoinyokaninyo
 บุรษที่ 3 พหูพจน์sandatandanandaandakananda

 แหล่งข้อมูลอื่น 

 พจนานุกรมภาษากีนาไรอา-Bansa.org  

กีนาไรอา
# CM
CM, Cm, cm ฯลฯ อาจหมายถึง
 เซนติเมตร หน่วยความยาว
 คูลอมบ์เมตร (Cm) หน่วยวัดโมเมนต์ไดโพลไฟฟ้า
 ศูนย์กลางมวล
 คูเรียม (Cm) ธาตุเคมี
 การจัดการโครงแบบ (configuration management)
 การจัดการเนื้อหา (content management)
 การจัดการเนื้อหาระดับองค์กร (ECM)
 ระบบจัดการเนื้อหา (CMS)
 การจัดการการก่อสร้าง (construction management)
 การจัดการชุมชน (community management)
 การจัดการอุบัติการณ์ (contingency management)
 แชมเปียนชิปแมนิเจอร์ เกมจำลองการบริหารทีมฟุตบอล
 กองกลางตัวกลาง ตำแหน่งผู้เล่นฟุตบอล
 ซีเอ็ม พังก์ นักมวยปล้ำชาวอเมริกัน
 ซีไมเนอร์ (Cm) คอร์ดดนตรี
 รหัสประเทศ ISO 3166-1 alpha-2 ของประเทศแคเมอรูน (CM)
 .cm โดเมนอินเทอร์เน็ตระดับบนสุดของประเทศแคเมอรูน
 รหัสสายการบิน IATA ของโคปาแอร์ไลส์
 ประธานรัฐมนตรี (chief minister) ในบางประเทศ
 900 ในเลขโรมัน
 จังหวัดเชียงใหม่ ประเทศไทย
 รัฐกัมเปเช ประเทศเม็กซิโก
# ปลาลิ้นหมาน้ำจืด
ปลาลิ้นหมาน้ำจืด  เป็นปลาน้ำจืดชนิดหนึ่ง อยู่ในวงศ์ปลาลิ้นหมา (Soleidae) มีชื่อวิทยาศาสตร์ว่า Brachirus panoides  มีรูปร่างเรียวเป็นรูปไข่ ตาเล็กอยู่ห่างกัน ปากเล็กมีรูจมูกเห็นเป็นท่อชัดเจน ครีบมีลักษณะเชื่อมต่อกันเกือบทั้งลำตัว ครีบอกเล็กมาก มีเส้นข้างลำตัวตรงตลอดแนวลำตัว และมีแขนงสีล้ำตัดเป็นแนวดิ่ง 6–7 เส้น ลำตัวด้านบนเป็นสีน้ำตาลเข้ม มีแต้มใหญ่สีคล้ำหลายแต้มตามบริเวณใกล้กับครีบหลังและครีบก้น ครีบมีขอบสีจาง มีจุดประสีคล้ำกระจาย ลำตัวด้านล่างสีขาว ขนาดลำตัวประมาณ 15 เซนติเมตร ใหญ่สุดที่พบคือ 30 เซนติเมตร

อาศัยอยู่บริเวณพื้นน้ำ ว่ายน้ำโดยขนานกับพื้นดินและพลิ้วตัวขึ้นมาแนวขึ้นลง สามารถมุดลงใต้ทรายได้เร็วเวลาตกใจ โดยปกติมักจะไม่เคลื่อนไหว อาหารได้แก่สัตว์น้ำหน้าดินขนาดเล็ก เช่น ไส้เดือนน้ำ, ลูกกุ้ง เป็นต้น ปลาลิ้นหมาน้ำจืดเป็นปลาที่มักอาศัยอยู่ในแหล่งน้ำที่สะอาด ไม่ค่อยลอยตัวขึ้นเหนือน้ำ ดังนั้น คนสมัยก่อนหากเห็นปลาลิ้นหมาลอยตัวขึ้นมาเหนือน้ำ จะเก็บน้ำใส่ตุ่ม เพราะเป็นสัญญาณบ่งชี้แล้วว่าน้ำจะเสีย ปลาลิ้นหมาน้ำจืดพบในแม่น้ำตอนล่างใกล้กับปากแม่น้ำของทุกภาค โดยเฉพาะอย่างยิ่งในแถบที่ราบลุ่มแม่น้ำเจ้าพระยาในภาคกลาง แม่น้ำสงคราม แม่น้ำโขง บริโภคโดยปรุงสดและทำปลาแห้ง อีกทั้งเลี้ยงเป็นปลาสวยงามได้ด้วย แต่ปัจจุบันหาได้ยากขึ้นเนื่องจากสภาพแวดล้อมที่เปลี่ยนไป ทางสถานีประมงน้ำจืดจังหวัดชัยนาทได้ทำการเพาะพันธุ์ปลาชนิดนี้อยู่  

ซึ่งปลาลิ้นหมาน้ำจืดมีชื่อเรียกที่แตกต่างและซ้ำซ้อนกันไปเช่น "ใบไม้", "ลิ้นควาย"  หรือ "เป" ในภาษาอีสาน เป็นต้น
# เบสต์เฟรนส์
BEST FRIENDS  "second album" เพลงประกอบภาพยนตร์การ์ตูน ซามูไรทรูปเปอร์  รวบรวมเพลงประกอบภาพยนตร์ การ์ตูนญี่ปุ่น ที่ได้รับความนิยมอย่างสูงสุดเมื่อออกอากาศทางสถานีโทรทัศน์ นาโกย่า จัดจำหน่ายโดยบริษัท คิง ลิมิตเต็ด จำกัด โตเกียว ประเทศ ญี่ปุ่น ในรูปแบบของ VCD ในวันที่ 5 มิถุนายน 1989 รวมทั้งสิ้น 48 นาที รวบรวมบทเพลงไว้จำนวนทั้งสิ้น 10 บทเพลง ดังนี้
 1- Rainy Lazy Morning <ความยาว 5:01 นาที> 
 2- Ichibyo No Sympathy <ความยาว 5:10 นาที> 
 3- Sky Dreamer <ความยาว 4:22 นาที> 
 4- Crystal Eyes <ความยาว 4:22 นาที> 
 5- Kamen No Shita No Namida <ความยาว 4:19 นาที> 
 6- Rainbow Paradise <ความยาว 5:01 นาที> 
 7- Kazeiro No Hitomi <ความยาว 4:45 นาที> 
 8- Nagasarenaide <ความยาว 5:04 นาที>  
 9- Sayonara No Taimeishi <ความยาว 4:22 นาที>  
 10-Best Friends <ความยาว 4:49 นาที>
# แชมเปียนชิปเมเนเจอร์
แชมเปียนชิพเมเนเจอร์  หรือ ซีเอ็ม   เป็นเกมคอมพิวเตอร์ที่จำลองการเป็นผู้จัดการทีมฟุตบอลทั้งในด้านการจัดตัวผู้เล่น การซื้อตัวผู้เล่น การบริหารงบประมาณในสโมสรฟุตบอล เริ่มวางจำหน่ายครั้งแรกในปี พ.ศ. 2535 (ค.ศ. 1992) จากแนวความคิดของสองพี่น้อง คือ พอล และ โอลีเวอร์ โคลล์เยอร์ โดยเกมซีเอ็มในยุคแรก ๆ นั้น จะวางจำหน่ายผ่านฟล็อปปี้ ดิสก์ มีรายละเอียดในเกมการแข่งขันที่เป็นตัวหนังสือล้วน ก่อนที่จะพัฒนาเป็นวางจำหน่ายผ่านซีดีรอมในเวลาต่อมา กระทั่งปี พ.ศ. 2545 (ค.ศ. 2002) ซีเอ็ม ก็ได้พัฒนารูปแบบเกมเป็นการชมระบบการแข่งขันแบบ 2 มิติ

อย่างไรก็ตาม ในปี พ.ศ. 2546 (ค.ศ. 2003) ผู้ผลิตเกมซีเอ็มทั้ง 2 บริษัท ได้แก่ บริษัท ไอดอส กับ บริษัท สปอร์ต อินเตอร์แอ็คทีฟ ได้แยกทางกัน ซึ่งในภายหลัง บริษัท ไอดอส ก็ได้ชื่อของเกมซีเอ็ม ขณะที่ บริษัท สปอร์ต อินเตอร์แอ็คทีฟ ก็ได้ไปร่วมมือกับ บริษัท เซก้า ในภายหลัง ผลิตเกมฟุตบอลเมเนเจอร์ ออกมา

 รุ่นที่มีการผลิต 
รายชื่อเกมได้มีการทำออกมาหลายรุ่น โดยในรุ่นแรกเป็นเกมที่เล่นในคอมพิวเตอร์ และในรุ่นล่าสุดเป็นเกมในเครื่องมือถือ ซึ่งได้แก่
 แชมเปียนชิพเมเนเจอร์
 แชมเปียนชิพเมเนเจอร์ 93/94
 แชมเปียนชิพเมเนเจอร์ 2
 แชมเปียนชิพเมเนเจอร์ 96/97
 แชมเปียนชิพเมเนเจอร์ 97/98
 แชมเปียนชิพเมเนเจอร์ 3
 แชมเปียนชิพเมเนเจอร์ 00/01
 แชมเปียนชิพเมเนเจอร์ 01/02
 แชมเปียนชิพเมเนเจอร์ 4
 แชมเปียนชิพเมเนเจอร์ 03/04
 แชมเปียนชิพเมเนเจอร์ 5
 แชมเปียนชิพเมเนเจอร์ 2006
 แชมเปียนชิพเมเนเจอร์ 2007
 แชมเปียนชิพเมเนเจอร์ ออนไลน์
 แชมเปียนชิพเมเนเจอร์ โซโล
 แชมเปียนชิพเมเนเจอร์ พีเอสพี (สำหรับเครื่อง พีเอสพี) - ออกจำหน่าย 9 ธันวาคม 2548
# ภาษาเตาซุก
ภาษาเตาซุก หรือ ภาษาซูก (อักษรยาวี:)  อยู่ในตระกูลวิซายัน มีผู้พูดในจังหวัดซูลู ประเทศฟิลิปปินส์ มีผู้พูดในมาเลเซียและอินโดนีเซียด้วย

 ไวยากรณ์ 
 สรรพนาม 
บุรุษการกสัมบูรณ์ (Absolutive)การกสัมพันธ์ (Ergative)การกกรรมตรง (Oblique)บุรษที่ 1 เอกพจน์akokukakuบุรษที่ 1 ทวิพจน์kitanatu´, takatu´บุรษที่ 2 เอกพจน์ikaw, kawmukaymuบุรษที่ 3 เอกพจน์  siyaniyakaniyaบุรษที่ 1 พหูพจน์รวมผู้ฟังkitaniyunatu´niyu, taniyukatu´niyu´, katu´natu´บุรษที่ 1 พหูพจน์ไม่รวมผู้ฟังkaminamukamu´บุรษที่ 2 พหูพจน์kamuniyukaniyu
 บุรษที่ 3 พหูพจน์silanilakanila
# ฮานะ (เพลง)
HANA  "Samurai Troopers Message original soundtrack" เพลงประกอบภาพยนตร์การ์ตูน ซามูไรทรูปเปอร์  ภาค OVA ในตอนที่ 5 โบนัสพิเศษสำหรับแฟนการ์ตูนซามูไรทรูปเปอร์ รวบรวมเพลงประกอบภาพยนตร์ การ์ตูนญี่ปุ่น ที่ได้รับความนิยมอย่างสูงสุดเมื่อออกอากาศทางสถานีโทรทัศน์ นาโกย่า และภาคพิเศษ OVA อีก 3 ตอน จัดจำหน่ายโดยบริษัท คิง ลิมิตเต็ด จำกัด โตเกียว ประเทศ ญี่ปุ่น ในรูปแบบของ VCD ในวันที่ 15 มีนาคม ค.ศ. 1991 รวมทั้งสิ้น 47 นาที รวบรวมบทเพลงไว้จำนวนทั้งสิ้น 19 บทเพลง ดังนี้

 1- Tsukamaete Ite
 2- Itsuka No Machi
 3- Suzunagi No Theme
 4- Yoroi-Sekai
 5- Tasai No Ji
 6- Saidan
 7- Sekishoku Heni?
 8- Mujoo No Tsuki
 9- Yami Yo Ochiru Nakare
 10- Hakuya?
 11- Shooshitten?
 12- Junrei
 13- Shuushoo
 14- Hoshi No LuLLABY "la berceuse de l'étoile" interprété par Kaori Motoma
 15- KIKOTEI DENSETSU: ASHITA O KOERU TABI
 16- KIKOTEI DENSETSU: TOKI NO HORO?
 17- KIKOTEI DENSETSU: HIKARI NO OH "le roi de la lumière"
 18- KIKOTEI DENSETSU: AFRIKA NO GENEI "vision de l'Afrique"
 19- BONUS TRACK: MIDNIGHT PARTY (instrumental version)
# ไทเหนือ
ไทเหนือ (: Tai Nüa) เป็นกลุ่มชาติพันธุ์กลุ่มหนึ่งที่ใช้ภาษาตระกูลขร้า-ไท อาศัยอยู่ในเขตปกครองตนเองชนชาติไทและจิ่งพัว เต๋อหง พูดภาษาไทใต้คง

หลวงวิจิตรวาทการ กล่าวไว้ใน งานค้นคว้าเรื่องชนชาติไทย ว่า "ที่เรียกว่าชาวไทเหนือนั้นไม่มีอะไรที่แตกต่างกับไทพวกอื่นมากนัก แต่พวกนี้ชอบอยู่สูงมากกว่าไทพวกอื่น และเปลี่ยนที่อยู่บ่อยๆ หญิงไทเหนือชอบใส่เสื้อเพียงรัดอก และเสื้อสั้น แต่ก็ไม่ใช่ของคุณภาพเลว อาจเป็นไหมหรือแพรก็ได้ ผู้หญิงทำงานเลี้ยงไหมและทอผ้า ย้อมผ้ามาก และรู้จักให้สีกลมกลืนกันดี พวกนี้นับถือพระพุทธศาสนาแต่มีวัดและพระน้อยเต็มที เป็นพวกอ่อนโยนแต่ไม่ชอบการค้า ชอบแต่เพาะปลูกและเลี้ยงสัตว์ ข้อเสียของไทพวกนี้คือติดฝิ่นมาก เพราะได้ตัวอย่างมาจากพวกแม้วและเย้า ซึ่งใกล้ชิดกันเสมอ"
# ไมยราพ
ไมยราพ หรือ มัยราพณ์ เป็นตัวละครในเรื่องรามเกียรติ์ พญายักษ์เจ้าแห่งเมืองบาดาล กายสีม่วงอ่อน มงกุฎยอดกระหนก ปากขบ นัยน์ตาจระเข้ มีเวทมนตร์สะกดทัพ และเครื่องสรรพยาเป่ากล้องล่องหนเป็นอาวุธ ในต้นฉบับภาษาสันสกฤตชื่อว่า อหิรภณะ มัยราพณ์เป็นยักษ์ที่มีนิสัยดุร้ายเป็นอย่างมาก

 ประวัติ 
มัยราพณ์เป็นโอรสท้าวมหายมยักษ์ กษัตริย์เมืองบาดาลองค์ที่ 2 และนางจันทรประภาศรี มีพี่สาว 1 คน คือนางพิรากวน ภายหลังเมื่อท้าวมหายมยักษ์สิ้นพระชนม์ ไมยราพได้ครองเมืองบาดาลสืบแทนเป็นกษัตริย์แห่งเมืองบาดาลองค์ที่ 3 ซึ่งก่อนตายมหายมยักษ์ ก็ได้สั่งเสียว่าอย่าไปยุ่งกับทศกัณฐ์ ผู้มีศักดิ์เป็นลุง เพราะจะเป็นภัยต่อเมืองบาดาล

ต่อมามัยราพณ์ได้ไปเรียนวิชากับพระฤษีสุเมธ ที่เชิงป่าหิมพานต์จนมีวิชาเก่งกล้า รวมทั้งยังถอดหัวใจได้ จึงถอดดวงใจไว้ในแมลงภู่ แล้วนำไปซ่อนไว้ที่ยอดเขาตรีกูฏ มัยราพณ์ได้พบมัจฉานุ ลูกของนางสุพรรณมัจฉากับหนุมานที่คลอดทิ้งไว้บนหาดทราย จึงเก็บมาเลี้ยงเป็นบุตรบุญธรรม 

เมื่อทศกัณฐ์ได้มาเชิญให้มัยราพณ์ไปช่วยรบ แม้นางจันทรประภาศรีพระมารดาจะห้ามปรามไว้ มัยราพณ์ก็ไม่เชื่อฟัง และได้ไปสะกดทัพ และลักพาพระรามไปซ่อนไว้ที่เมืองบาดาล โดยใส่กรงเหล็กขังไว้ที่ดงตาลเพื่อรอต้มให้ตายพร้อมกับไวยวิกหลานชาย บุตรของนางพิรากวนที่มัยราพณ์กล่าวหาว่าเป็นกบฏ หนุมานจึงตามไปช่วยและได้พบกับมัจฉานุ ทั้งสองเกิดต่อสู้กันโดยไม่รู้ว่าเป็นพ่อลูก แต่ก็ทำอะไรกันไม่ได้จึงสอบถามความเป็นมาซึ่งกันและกัน ครั้นสอบถามและพิสูจน์กันด้วยลักษณะและการหาวเป็นดาวเป็นเดือนของหนุมาน มัจฉานุจึงยอมเชื่อ หนุมานจะให้มัจฉานุบอกที่ซ่อนพระราม แต่มัจฉานุยังกตัญญูต่อมัยราพณ์ ก็ไม่ยอมบอกตามตรง แต่บอกใบ้ว่ามาทางใดก็ให้ไปทางนั้น หนุมานจึงมุดลงไปในสายบัวเหมือนกับที่ลงมาครั้งแรก และที่สุดหนุมานก็ฆ่ามัยราพณ์ตาย ไวยวิก บุตรของนางพิรากวนจึงได้เป็นกษัตริย์แห่งกรุงบาดาลองค์ที่ 4

 ข้อมูลเพิ่มเติม 
  โขนเรื่องรามเกียรติ์ ชุดมัยราพณ์สะกดทัพ  ของกรมศิลปากร
# กุมภกรรณ
กุมภกรรณ (สันสกฤต: कुम्भकर्ण, กุมฺภกรฺณ) มี 4 หน้า 2 มือ เป็นโอรสของท้าวลัสเตียนและนางรัชฎา มีศักดิ์เป็นน้องของทศกัณฐ์ มีกายสีเขียว มีอาวุธร้ายประจำกายคือหอกโมกขศักดิ์ที่ฝากไว้กับพระพรหม เหตุที่ชื่อกุมภกรรณ (หูหม้อ) นั้นเพราะมีร่างกายใหญ่โตมาก สามารถเอาหม้อใส่ใบหูได้

กุมภกรรณเป็นยักษ์ที่ตั้งมั่นในศีลธรรม เคยทัดทานทศกัณฐ์ให้นำนางสีดาคืนพระราม แต่ถูกทศกัณฐ์โกรธมากและเกือบถูกขับไล่ออกจากเมืองเช่นเดียวกับพิเภก จึงต้องจำใจออกรบช่วยทศกัณฐ์เพราะเห็นแก่ความเป็นพี่น้อง กุมภกรรณได้แสดงความสามารถในการรบจนทำให้ทัพพระรามเดือดร้อนอยู่หลายครั้ง ได้แก่ วางอุบายลวงสุครีพถอนต้นรัง ทำพิธีลับหอกโมกขศักดิ์ แต่ถูกหนุมานและองคตทำลายพิธี รบกับพระลักษมณ์และพุ่งหอกโมกขศักดิ์ถูกพระลักษมณ์จนเกือบสิ้นชีวิต ทำพิธีทดน้ำให้กองทัพพระรามอดน้ำตาย แต่ถูกหนุมานทำลายพิธี สุดท้ายกุมภกรรณสู้รบกับพระราม เพลี่ยงพล้ำถูกศรพระรามฆ่าตาย ก่อนตายได้เห็นพระรามปรากฏเป็นพระนารายณ์ จึงขอขมาให้พระรามอโหสิกรรมให้และสั่งเสียให้พิเภกจงรักภักดีต่อพระราม หลังจากกุมภกรรณสิ้นชีพแล้ว ได้ไปเกิดเป็นเทวดาบนสวรรค์

 คำบริภาษของกุมภกรรณ 

เมื่อกุมภกรรณออกรบกับพระรามนั้น ได้ตั้งปริศนาถามพระรามไว้บอกว่าถ้าพระรามตอบได้จะยอมเลิกทัพกลับ ปริศนาถามว่า ชีโฉด หญิงโหด ช้างงารี ชายทรชน สี่อย่างนี้คืออะไร พระรามตอบไม่ได้จึงใช้องคตมาถาม กุมภกรรณจึงเฉลยว่า

ชีโฉด คือ พระรามที่เพื่อแย่งชิงนางสีดากลับ ถึงกับยกทัพใหญ่มาทำการวุ่นวาย ทำให้คนบริสุทธิ์มากมายเดือดร้อน
หญิงโหด คือ นางสำมะนักขาที่คิดเอาพระรามเป็นสามี พอไม่ได้ก็และยุยงให้พี่น้องมารบกับพระรามจนเกิดเรื่อง
ช้างงารี คือ ทศกัณฐ์ที่เกะกะอันธพาล ไปแย่งเมียคนอื่น
ชายทรชน คือ พิเภกที่ไม่รู้จักบุญคุณพี่น้อง ไปบอกความลับของฝ่ายลงกาแก่ศัตรู เหมือนแกล้งฆ่าพี่น้องทุกคน

คำบริภาษนี้เป็นของปราชญ์ไทยแต่งขึ้นโดยไม่มีในรามายณะต้นฉบับ ได้เป็นคำบริภาษทุกฝ่ายอย่างยุติธรรมตามมุมมองของกุมภกรรณ หรืออาจเรียกได้ว่าเป็นมุมมองของกวีที่สอดแทรกไว้ก็ได้

 บทบาทในรามายณะ 
ในรามายณะ เรียกกุมภกรรณ ว่า "กุมภะกรณะ" (Kumbhakarna) โดยเป็นบุตรของฤาษีวิศวรวะ (Vishrava) หลานของฤาษีปุลัสตยะ (Pulastya) กับนางไกกะษี (Kaikasi) เป็นหนึ่งใน 4 พี่น้องร่วมอุทรเดียวกันกับ ราวณะ (Ravana) วิภีษณะ (Vibhishana) และ ศูรปณขา(Surpanakha) 

กุมภกรรณในรามายณะเป็นคนซื่อสัตย์เที่ยงธรรมคล้ายกุมภกรรณในรามเกียรติ์ แต่ในรามายณะกุมภกรรณได้เคยขอพรพระพรหมให้ตนเองมีสภาพคล้ายพระวิษณุ คือ นอนหลับอยู่เป็นเวลานานถึง 6 เดือน จึงตื่นขึ้นมา และหยั่งรู้ความเป็นไปของโลกในการนอนหลับนั้น ดังนั้น เมื่อทศกัณฐ์ปลุกกุมภกรรณให้ไปรบกับพระรามนั้น กุมภกรรณย่อมรู้ว่าพระรามนั้นที่แท้คือพระวิษณุและตนไม่มีทางรบชนะเด็ดขาด แต่ด้วยหน้าที่ของการเป็นทหาร กุมภกรรณยังคงตัดสินใจไปรบโดยทูลทศกัณฐ์ว่า ถ้าตนตายในการรบก็ขอให้ทศกัณฐ์ยอมแพ้เสีย เพราะถ้าตนรบชนะไม่ได้ก็ย่อมไม่มีใครในลงการบชนะพระรามได้

เมื่อกุมภกรรณอยู่ในสนามรบ ได้สู้รบกับทัพของพระรามอย่างกล้าหาญ โดยทำลายทหารวานรไปเกือบ 8,000 นาย ในท้ายที่สุด กุมภกรรณะก็ต้องศรอินทราสตระ และศรวายวาสตระ ตัดแขนทั้งสองข้างและร่างกายลงสู่ทะเล และศรพรหมาสตระตัดศีรษะของกุมภกรรณลอยไปตกยังตรงหน้าของราวณะ สิ้นชีวิตลงในที่สุด

 โคลงภาพจิตรกรรมฝาผนังเรื่องรามเกียรติ์ ที่พระระเบียงวัดพระศรีรัตนศาสดาราม 

 ลักษณะและสี 
กายสีเขียวสด 4 หน้า 2 มือ สวมกระบังหน้า

 ในวัฒนธรรมสมัยนิยม 
เรื่องราวการทำพิธีทดน้ำของกุมภกรรณถูกนำไปสร้างเป็นเพลง กุมภกรรณทดน้ำ ขับร้องโดย ไวพจน์ เพชรสุพรรณ
# อักษรโอจิบเว
อักษรโอจิบเวคืออักษรที่ใช้เขียนภาษาโอจิบเวซึ่งมีหลายระบบ มีทั้งระบบอักษรพยางค์และการเขียนด้วยอักษรโรมันระบบต่างๆ

 อักษรพยางค์ของอีวานส์ 

อักษรโอจิบเว ประดิษฐ์โดย เจมส์ อีวาน มิชชันนารีชาวตะวันตก เมื่อราว พ.ศ. 2383 เขาพยายามเขียนภาษาโอจิบเวด้วยอักษรละติน แตไม่สำเร็จ จึงประดิษฐ์เป็นอักษรพยางค์ บางส่วนมีพื้นฐานมาจากชวเลข ต่อมาเขาปรับปรุงอักษรนี้สำหรับเขียนภาษาครี อักษรโอจิบเวส่วนใหญ่ใช้ในแคนาดา ในสหรัฐนิยมใช้อักษรละตินมากกว่าประกอบด้วยสัญญลักษณ์ 9 ตัว แต่ละตัวเขียนได้ 4 ทิศทาง เพื่อแสดงเสียงสระซึ่งเพียงพอสำหรับภาษาโอจิบเว
 
อักษรอื่นๆสำหรับภาษาโอจิบเว
อักษรโรมัน
ระบบสระของ Fiero 
มีการเรียงลำดับอักษรเป็นดังนี้:
a aa b ch d e g ' h i ii j k m n (nh) ny o oo p s sh t w y z zh

ระบบสระของ Rhodes
มีการเรียงลำดับอักษรดังนี้:
' a b c d e g (ġ) h i j k (k̩) m n o p s t w y z

ระบบของ Saulteaux-Cree 
มีลำดับอักษรเป็นดังนี้:
' a â c ê h i î k m n o ô p s š t w y

ระบบผสม
ใช้ทางภาคเหนือของออนตาริโอ ใกล้เคียงกับระบบของ Saulteaux-Cree แต่ใช้ <sh> แทน <š> และใช้สระ 2 ตัวแทนสระเสียงยาว

ระบบAlgonquin
ใช้รูปแบบจากภาษาฝรั่งเศส  

แผนภูมิของระบบการเขียนด้วยอักษรโรมันชนิดต่างๆ

  ระบบ สระของFiero ระบบ สระของ Rhodes ระบบ ผสม ระบบSaulteaux  ระบบ  Algonquin สัทอักษร<none>'''<none><none>aaaaaaaaaaaââ / àbbppbchchhchctcddttdeeeêê / èggkkggwgw / ġkwkwgwhhhhh'hhhhiiiiiiiiiiiîî / ìjjccdjkkhkhkkkwkw / hkwhkwkwmmmmmmbmbmpmpmbnnnnnndndntntndngngnknkngn'nh<none>/<none><none>/<none><none>/<none>njnjncncndjnsnsnhsnhsnsnznznsnsnzny/-nhny/-nhy/<none><none>/<none><none>/<none> / nzhnzhnshnšnjooooo / ooooooôô / ò / pphphppsshshssshshhshhšcshkshkshkškckshpshpshpšpcpshtshtshtštctsksksksksktththttwwwwwyyyyyzzsszzhzhshšj

ระบบอักษรโรมันของอีวานส์

 Evans systemaaabdeeegjmnooouuuzs Fiero systemi/eeb/pd/ty/iiig/kj/chmnw/oooaaaz/szh/sh

 Evans system Fiero systemVnVVny/VVnh'V/hVV'

ระบบของบารากา

 Baraga systemaâbddje/é/êghijkmnoôpsshssttchw Fiero system'aa/aabdjeg'/hi/ii/yzhk/g-mno/oooop/b-zshst/d-chw

ระบบ Cuoq 

 Cuoq systemabcddjeghijkmnopsttcVvwz Fiero system'a/aabsh/zhdjeg'/hi/ii/yzhk/gmno/oop/bs/zt/dch/jV/Vː/Vwwz

 แหล่งข้อมูลอื่น 
 รูปและการออกเสียงของอักษรโอจิบเว-omniglot.com 

อโจิบเว
# ไอบีเอ็มพีซี คอมแพตทิเบิล
ไอบีเอ็มพีซี คอมแพตทิเบิล คือประเภทของเครื่องคอมพิวเตอร์ส่วนบุคคลที่ออกแบบตามรูปแบบการทำงานของไอบีเอ็มพีซี ซึ่งสร้างขึ้นโดยบริษัทไอบีเอ็ม โดยใช้สถาปัตยกรรมคอมพิวเตอร์ อินเทล x86

ในเดือน มิถุนายน ค.ศ. 1982 บริษัท Columbia Data Products ได้ออกแบบตาม IBM PC และจัดทำเป็นรายแรก หลังจากนั้นในเดือนพฤศจิกายน บริษัทคอมแพคได้ประกาศออกเครื่องคอมพิวเตอร์ตามแบบ IBM PC เป็นเครื่องแรกที่ 100% PC-compatible และหลังจากนั้นมีบริษัทผลิตไบออส ที่ชื่อ Phoenix ได้ใช้วิธีเลียนแบบไบออสของ ไอบีเอ็ม แต่ไม่ผลิตเครื่องขายเอง ทาง Phoenix ขาย BIOS ของตนเองให้ผู้ผลิตคอมพิวเตอร์และเมนบอร์ดหลายยี่ห้อ เช่น ASUS (อัสซุส) หลังจากคอมแพคขาย IBM PC 100% compatible อย่าง Compaq Portable 2 ได้ไม่นาน ก็เป็นหนึ่งในบริษัทที่ประสบความสำเร็จ เข้าซื้อกิจการของดิจิตอล อีควิปเมนต์ ผู้ผลิตมินิคอมพิวเตอร์รายใหญ่ คู่แข่งสำคัญของไอบีเอ็ม ในปี ค.ศ. 1998 และกลายเป็นผู้ผลิตคอมพิวเตอร์รายใหญ่ของโลก  แต่ก็ถูกซื้อกิจการโดยบริษัท HP ใน ค.ศ. 2002 ในปี ค.ศ. 2003 ธุรกิจเกี่ยวกับแผนก Desktop, Notebook, Projector, Monitor ของ IBM ก็ถูกซื้อกิจการโดยบริษัท Lenovo 

 รายชื่อผู้ผลิต IBM PC compatible ในปัจจุบัน 
 เอเซอร์ (Acer)
 เอซุส (Asus)
 เอชพี (HP)
 เดลล์ (Dell)
 เอ็มเอสไอ (MSI)
 หัวเว่ย (Huawei) ใช้ชื่อตราสินค้า Matebook 
 เสียวหมี่ (Xiaomi) ใช้ชื่อตราสินค้า Mi book
 ไมโครซอฟท์ (Microsoft) ใช้ชื่อตราสินค้า Surface, Surface Go, Surface Pro, Surface Book, Surface Laptop
 ชาร์ป (Sharp) ใช้ชื่อตราสินค้า Dynabook ซึ่งซื้อกิจการต่อจาก โตชิบา
 เอ็นอีซี (NEC)
 ฟูจิตสึ (Fujitsu)
 ไวโอ้ (Vaio) เคยเป็นส่วนหนึ่งของบริษัท โซนี่
# นีมาโทดา
นีมาโทดา  หรือหนอนตัวกลม เป็นชื่อเรียกของ แขนงวิชา วิทยาศาสตร์ โดยใช้เรียก ไฟลัม ซึ่งเป็นประเภทของการแบ่งสัตว์ไม่มีกระดูกสันหลัง

 ลักษณะ 
มีเนื้อเยื่อ 3 ชั้น (Triploblastica animal) ลำตัวกลม ยาว เรียวหัว-ท้าย ไม่มีข้อปล้อง (non metameric) ไม่มีรยางค์ ผิวลำตัวปกคลุมด้วยสารคิวติน (Cuticle) เพื่อป้องกันน้ำย่อยจาก Host มีสมมาตรแบบ Bilateral symmetry มีช่องว่างในลำตัวแบบไม่แท้จริง (Psudocoelom) ยังไม่มีระบบเลือด ไม่มีระบบหายใจ พวกที่เป็นปรสิตจะหายใจแบบไม่ใช้ออกซิเจน พวกที่อิสระก็จะหายใจทางผิวหนัง มีระบบทางเดินอาหารแบบสมบูรณ์ (Complete digestive tract) เป็นพวกแรก ระบบขับถ่ายประกอบด้วยต่อมเรนต์ (renettle gland) ท่อขับถ่ายทางด้านข้างลำตัว (Lateral excretory canal) ไม่มีเฟลมเซลล์ มีปมประสาทใหญ่ จัดเป็นสมอง มีลักษณะเป็นวงแหวน (Nerve ring) อยู่รอบคอหอย ติดต่อกับเส้นประสาทใหญ่ทางด้านท้อง (Ventral nerve cord) และด้านหลัง (Dorsal nerve cord) ตลอดลำตัว มีกล้ามเนื้อเฉพาะตามยาวเท่านั้น จึงได้แต่งอตัวไปมา เป็นพวกแยกเพศ (dioecious) ตัวเมียมักมีขนาดใหญ่กว่าตัวผู้

 ประเภท 
สามารถแบ่งตามประเภทการดำรงชีวิตได้ 3 ประเภท
 พยาธิตัวกลมในลำไส้ เช่น พยาธิปากขอ, พยาธิหัวม้า
 พยาธิตัวกลมในเนื้อเยื่อ เช่น พยาธิโรคเท้าช้าง, พยาธิตัวยักษ์
 พยาธิตัวกลมที่เป็นอิสระ เช่น หนอนน้ำส้มสายชู, หนอนในน้ำเน่า, ไส้เดือนฝอย
# แคม
แคม อาจหมายถึง
 ส่วนริมทั้งสองข้างเรือ, เรียกของอื่นที่มีลักษณะคล้ายริมเรือ
 แคม (อวัยวะเพศ)
 ลูกเบี้ยว (cam) อุปกรณ์ในเครื่องกล
 ย่อมาจาก camera
 กล้องถ่ายภาพ
 กล้องวิดีโอ
 เว็บแคม
 การผลิตใช้คอมพิวเตอร์ช่วย (computer-aided manufacturing: CAM)
# เซ็กส์โป
เซ็กส์โป (Sexpo) เป็นงานนิทรรศการด้านเพศ สุขภาพทางเพศ ที่จัดขึ้นที่สิงคโปร์ โดยจำกัดอายุผู้เข้าชมงานไม่ต่ำกว่า 21 ปี  โดยเริ่มจัดครั้งแรกปี 2005 ซึ่งเป็นการจัดงานด้านเพศครั้งแรกของสิงคโปร์ ซึ่งงานนี้ เคยจัดที่ประเทศออสเตรเลียมาก่อน

 การจัด 
 Sexpo 2005 - จัดที่สิงคโปร์ เอ๊กซ์โป ฮออล์ 18-20 พฤศจิกายน พ.ศ. 2548 
 Sexpo 2006 - จัดที่ซันเทค 24-26 พฤศจิกายน พ.ศ. 2549
# ซามูไรฮาร์ต
ซามูไรฮาร์ต  เป็นเพลงประกอบภาพยนตร์การ์ตูนเรื่อง ซามูไรทรูปเปอร์ ซึ่งออกอากาศทางสถานีโทรทัศน์นาโกย่าของประเทศญี่ปุ่นในปี พ.ศ. 2531 ออกจำหน่ายพร้อมเพลงอื่นๆในอัลบั้ม Kimi O Nemurasenai อัลบั้มเพลงประกอบภาพยนตร์เรื่อง ซามไรทรูปเปอร์ เมื่อวันที่ 21 ธันวาคม พ.ศ. 2531 เป็นผลงานการขับร้องของโมริกูชิ โนริโกะ "ซามูไรฮาร์ต" เป็นผลงานการประพันธ์ของมิอุระ โนริโกะ และประพันธ์ดนตรีโดยชิเกะมุระ ยาสุฮิโกะ โดยเพลงดังกล่าวได้ใช้เป็นเพลงในการเปิดนำเข้าสู่ภาพยนตร์การ์ตูนในแต่ละตอนของเรื่อง ซามูไรทรูปเปอร์ ช่วงตอนที่ 20 - 39 

เพลง "ซามูไรฮาร์ต" เป็นลิขสิทธิ์ของสถานีโทรทัศน์อาซาฮี เนื้อเพลงกล่าวถึงตัวละครซามูไรในการ์ตูน คือ "เอโดะ" โมริกูชิ โนริโกะยังขับร้องเพลง "สตาร์ดัสอายส์" ในอัลบั้มนี้อีกด้วย
# อาลีเซ
อาลีเซ ฌากอเต (21 สิงหาคม พ.ศ. 2527 —) นักร้องชาวฝรั่งเศส โดยใช้ชื่อการแสดงว่า อาลีเซ  เกิดที่เมืองอาฌักซีโย เกาะคอร์ซิกา โดยมีผลงานที่มีชื่อเสียงหลายเพลง และมีผลงานอัลบั้ม และซิงเกิลที่ได้ขึ้นอันดับในชาร์ทของประเทศฝรั่งเศสและหลายประเทศในทวีปยุโรป

อาลีเซเริ่มต้นชีวิตการแสดงโดยได้แสดงเต้นรำเมื่ออายุได้ 4 ปี และได้เข้าเรียนในโรงเรียนเต้นที่มีชื่อเสียงแห่งหนึ่งในเมือง ต่อมาในปี 2542 เธอได้พยายามเข้าประกวดเต้นรำในรายการทีวีรายการหนึ่งแต่ทว่าเกิดการปิดรับสมัคร และชื่อของอาลีเซได้ไปอยู่ในรายชื่อผู้เข้าประกวดร้องเพลงแทน ซึ่งผลปรากฏว่าอาลีเซชนะเลิศการประกวดร้องเพลงในการแข่งขันนั้น และทำให้เป็นที่จับตามองของนักร้องหญิงชื่อดัง Mylène Farmer ที่กำลังค้นหานักร้องเด็ก ต่อมาอาลีเซได้ออกซิงเกิล ชุดแรก คือ Moi... Lolita และเป็นที่รู้จักอย่างแพร่หลาย และในปัจจุบันได้มีผลงานเพลงออกมาทั้งหมด 7 ซิงเกิล และ 3 อัลบั้ม

 ผลงาน 
 อัลบั้ม 
 2000 - Gourmandises
 2003 - Mes Courants Électriques
 2004 - Alizée En Concert
 2007 - Psychédélices
 2007 - Tout Alizée
 2010 - Une enfant du siècle
 2012 - ประกาศ

 ซิงเกิล 

 2000 - Moi... Lolita 
 2000 - L'Alizé 
 2001 - Gourmandises 
 2001 - Parler Tout Bas 
 2003 - J'en Ai Marre / I'm Fed Up 
 2003 - J'ai Pas Vingt Ans / I'm Not Twenty 
 2003 - À Contre-courant
 2004 - Amélie m'a dit
 2007 - Mademoiselle Juliette
 2008 - Fifty-Sixty
 2009 - La Isla Bonita
 2010 - Limelight
 2010 - Les collines (Never Leave You)

 แหล่งข้อมูลอื่น 
 รวบรวมผลงานเพลง และมิวสิกวีดีโอ
# สัญญาอนุญาต
สัญญาอนุญาต (AmE: license; BrE: licence; ศัพท์บัญญัติว่า ใบอนุญาต) ตามกฎหมายทรัพย์สินทางปัญญา ได้แก่ ลิขสิทธิ์ เครื่องหมายการค้า สิทธิบัตร หมายถึง การที่เจ้าของทรัพย์สินทางปัญญาที่ได้รับการจดทะเบียนแล้วหรือได้รับการคุ้มครองตามกฎหมาย ทำการอนุญาตให้บุคคลอื่นใช้ทรัพย์สินทางปัญญาของตนสำหรับสินค้าที่กฎหมายได้คุ้มครองในทรัพย์สินทางปัญญานั้นๆ
สำหรับกรณีของเครื่องหมายการค้า สัญญาอนุญาตต้องทำเป็นหนังสือและจดทะเบียนต่อนายทะเบียน ในสัญญาอนุญาตต้องมีการกำหนดเงื่อนไขที่จะทำให้เจ้าของเครื่องหมายการค้าสามารถควบคุมคุณภาพของสินค้าของผู้ขอจดทะเบียนเป็นผู้ได้รับอนุญาตได้
ในกรณีที่มีการกำหนดเงื่อนไขว่า ผู้ได้รับอนุญาตจะต้องรับสินค้าจากเจ้าของเครื่องหมายการค้าไปจำหน่ายเท่านั้น กรณีนี้ การกำหนดเงื่อนไขดังกล่าวถือเป็นสัญญาตัวแทนจำหน่าย ไม่ถือว่าเป็นการอนุญาตให้ใช้เครื่องหมายการค้าที่จะต้องมาจดทะเบียนสัญญาอนุญาต และไม่ใช่สัญญาอนุญาตให้ใช้เครื่องหมายการค้า
# กบฏแบ่งแยกดินแดน
กบฏแบ่งแยกดินแดนกจช. ก/ป 7/2491/8 ข อ้างถึงใน ดารารัตน์ เมตตาริกานนท์, การรวมกลุ่มทางการเมืองของ ส.ส.อีสาน พ.ศ. 2476–2494 (กรุงเทพฯ: มติชน, 2546), หน้า 448. เกิดขึ้นเมื่อวันที่ 8 พฤศจิกายน พ.ศ. 2491 ได้มีการจับกุมสมาชิกสภาผู้แทนราษฎรภาคอีสานหลายคน เช่น นายทองอินทร์ ภูริพัฒน์ นายถวิล อุดล นายเตียง ศิริขันธ์ นายฟอง สิทธิธรรม โดยกล่าวหาว่ารวมกันดำเนินการฝึกอาวุธ เพื่อแบ่งแยกดินแดนภาคอีสานออกจากประเทศไทย แต่รัฐบาลไม่สามารถดำเนินการจับกุมได้ เนื่องจากสมาชิกสภาผู้แทนราษฎรมีสิทธิคุ้มครองทางการเมือง

ที่สุดกรมตำรวจ จึงใช้วิธีใช้อำนาจและเล่ห์เหลี่ยมในการจับกุม 4 อดีตรัฐมนตรีจากภาคอีสาน ประกอบด้วย จำลอง ดาวเรือง ถวิล อุดล ทองอินทร์ ภูริพัฒน์ และ ดร.ทองเปลว ชลภูมิ ซึ่งทั้งหมดเป็นอดีตรัฐมนตรีและนักการเมืองในสังกัดของนายปรีดี พนมยงค์ และเตียง ศิริขันธ์

จากนั้นจึงนำไปสู่คดีสังหาร 4 อดีตรัฐมนตรี เมื่อเวลา 03:00 คืนวันที่ 4 มีนาคม 2492 ที่ถนนพหลโยธิน ก.ม.ที่ 11 บริเวณบางเขน (ใกล้แยกรัชโยธิน) โดยทั้งหมดถูกยิงเสียชีวิตอย่างน่าสงสัยบนรถขนนักโทษของตำรวจ แต่ทางตำรวจแถลงว่าเกิดจากการปะทะกับโจรมลายูที่จะมาชิงตัวนักโทษ ซึ่งไม่มีใครเชื่อถือ